stanford-oval/wikipedia huggingface dataset:
Matkunjärvi

| Matkunjärvi |
| --- | --- |
Valtiot:  Suomi
Maakunnat:  Kanta-Häme, Pirkanmaa
Kunnat:  Forssa (Koijärvi), Urjala
Koordinaatit:  60°59′24″N, 23°30′10″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarpianjoen valuma-alue (35.28)
Laskujoki:  Ihanajoki 
Järvinumero:  35.287.1.005
Mittaustietoja
Pinnankorkeus:  107,7  m 
Rantaviiva:  4,699 km 
Pinta-ala:  38,371  ha 
 fiMatkunjärvi 
Matkunjärvi  on Kanta-Hämeen ja Pirkanmaan rajalla, osaksi Urjalassa ja osaksi Koijärvellä Forssassa sijaitseva järvi.
Maantietoa

Järvi kuuluu Kokemäenjoen vesistössä Vanajaveden–Pyhäjärven alueella Tarpianjoen valuma-alueeseen. Valuma-alue on jaettu vielä Nuutajoen valuma-alueeseen, johon järvi kuuluu. Järven pinta-ala on 38 hehtaaria ja sen vedenpinnan korkeus on 107,7 metriä meren pinnan yläpuolella. Järvessä on kaksi saarta, joiden nimet ovat Isosaari ja Vähäsaari. Suurempi saari on 120 metriä pitkä ja pienempi 70 metriä pitkä. Järvi on 1,3 kilometriä pitkä, 1,1 kilometriä leveä ja sen rantaviivan pituus on 4,7 kilometriä. Rannat ovat pohjoisessa alavia ja soistuneita, kaakossa Järvivuoren rinteitä ja lounaassa kuivaa metsämaastoa. Järven lähellä sijaitsee joitakin peltoja. Rannoille on rakennettu alle 3 vapaa-ajan asuntoa ja Isosaareen kaksi asuntoa.
Vesistösuhteet

Matkunjärven lasku-uomana on Nuutajärveen etelästä laskeva Ihanajoki. Järveen laskee lännestä Forssan ja Urjalan, aiemmin Koijärven rajalla sijaitseva Vähäjärvi, johon edelleen laskee Kivijärvi Urjalan puolelta.
Historiaa

Vuoden 1855−1856 Kalmbergin kartastossa järven nimi kirjoitettiin ”Matku järvi” ja sen länsipuolella sijaitsi ”Matku Gård”, joka on nykyisen Kreivilän kohdalla. Kartanolla oli ympärillään useita torppia. Järvi vaikuttaa vanhassa kartassa nykyistä pitemmältä eteläpäästään.
Vuoden 1961 peruskartassa saaressa sijaitsi jo mökki ja lounaisrannoilla neljä mökkiä lisää. Sen jälkeen on mökkirakentminen lisääntynyt.
Nereus

Nereus (m.kreik. Νηρεύς) oli kreikkalaisessa mytologiassa Pontoksen ja Gaian, meren ja maan, vanhin poika. Nereus asui Aigeianmerellä Doriksen kanssa saamiensa tytärten, nereidien, kanssa.
Nereus, kuten myös Proteus, oli yksi Meren vanhuksen, meren jumalan, ilmentymistä, jonka Poseidon syrjäytti Zeuksen suistettua Kronoksen vallasta. Iliaassa kerrotaan Meren vanhuksen olevan nereidien isä, joskaan Nereusta ei koskaan mainita nimeltä. Kuten muillakin meren jumalilla, myös Nereuksella mainitaan olevan kyky vaihtaa hahmoansa. Vergilius mainitsee hänen kantavan kolmikärkeä.
Nereus oli kuuluisa myös kyvystään tietää mennyt ja tuleva. Herakleen tarussa mainitaan Nereuksen auttavan tätä kertomalla Hesperidien omenan sijainnin, kun Herakles on ensin saanut pidettyä Nereuksen tiukasti otteessaan, vaikka tämä vaihtaa muotoansa jatkuvasti.
Michael Bloomberg

| Michael Bloomberg |
| --- | --- |

New Yorkin 108. pormestari
 1. tammikuuta 2002–31. joulukuuta 2013  
Edeltäjä:  Rudolph W. Giuliani
Seuraaja:  Bill de Blasio
Henkilötiedot
Syntynyt: 14. helmikuuta 1942 (ikä 82) Boston, Massachusetts, Yhdysvallat
Ammatti:  liikemies poliitikko
Tiedot
Puolue:  demokraatit (vuoteen 2001) republikaanit (2001–2007) sitoutumaton (2007–)
Uskonto:  Reformijuutalaisuus
 Nimikirjoitus
Aiheesta muualla
www.mikebloomberg.com
Michael Rubens Bloomberg (s. 14. helmikuuta 1942) on yhdysvaltalainen liikemies ja poliitikko. Hän on taloustietotoimisto Bloombergin perustaja ja pääomistaja. Hän oli New Yorkin pormestari kolme peräkkäistä toimikautta vuosina 2002–2013. Liiketoiminnan ohella Bloomberg on harjoittanut hyväntekeväisyyttä. Hän on yksi maailman rikkaimmista ihmisistä.
Bloomberg valmistui Johns Hopkinsin yliopistosta vuonna 1964. Sen jälkeen hän on lahjoittanut yliopistolle yli miljardi dollaria.
Bloomberg oli demokraattisen puolueen jäsen vuoteen 2001, mutta pyrki New Yorkin pormestariksi republikaanien ehdokkaana. Hänet valittiin ensi kertaa vuonna 2001 Rudy Giulianin seuraajaksi ja uudelleen vuonna 2005. Hän ilmoitti eroavansa republikaaneista vuonna 2007 ja ryhtyvänsä sitoutumattomaksi. Hänen nimensä oli esillä sitoutumattomana ehdokkaana vuoden 2008 presidentinvaaleissa.
Bloomberg ajoi New Yorkin lakiin muutoksen voidakseen pyrkiä vuonna 2009 vielä kolmannelle pormestarikaudelle. Hän käytti vaalikampanjointiin ennätykselliset 90 miljoonaa dollaria ja sai niukasti 51 prosenttia äänistä, kun demokraattien Bill Thompson sai 46 prosenttia.
Bloomberg oli Forbesin listalla maailman 23. varakkain henkilö vuonna 2010. Vuonna 2016 hän oli listalla kahdeksantena 44 miljardin dollarin omaisuudellaan.
Vuonna 2018 Bloomberg lahjoitti Johns Hopkinsin yliopistolle 1,8 miljardia Yhdysvaltain dollaria. Johns Hopkinsin yliopiston kuuluisa terveystieteen osasto Bloomberg School of Public Healh on nimetty 2001 Michael Bloombergin mukaan.
Presidentinvaalit 2020

Bloomberg asettui ehdolle presidentinvaalin 2020 esivaalissa demokraattien ehdokkaaksi. Hän rekisteröityi  ehdokkaaksi Alabaman osavaltion demokraattipuolueen esivaaleihin, ja vahvisti myöhemmin ehdokkuutensa. Bloomberg ei ole ehdokkaana minkään osavaltion esivaaleissa ennen supertiistaita 3.3.2020, jolloin vaalit järjestetään useissa osavaltioissa.
Helmikuussa 2020 Bloombergin raportoitiin käyttäneen omia varojaan presidentinvaalikampanjansa mainontaan ennätykselliset 340 miljoonaa dollaria 3,5 kuukauden aikana. Summa on suurempi kuin Barack Obaman koko vuoden 2012 uudelleenvalintakampanjan mainosbudjetti. Bloomberg on ilmoittanut olevansa valmis kuluttamaan kampanjaansa yhteensä yli miljardi dollaria omia varojaan.
Bloomberg lopetti kampanjansa 4. maaliskuuta 2020 menestyttyään heikosti supertiistain esivaaleissa. Samalla hän ilmoitti tukevansa Joe Bideniä presidentiksi.
Kunnianosoituksia

Presidential Medal of Freedom (USA, 2024)
Michael Bloomberg kampanjoimassa Phoenixissa Arizonassa helmikuussa 2020.
Neriittinen vyöhyke

Veden vyöhykkeitä
Vuorovesivyöhyke
Neriittinen vyöhyke
Rantavyöhyke
Sublitoraalivyöhyke
Foottinen vyöhyke
Pelaginen vyöhyke
Epipelaginen vyöhyke
Mesopelaginen vyöhyke
Batypelaginen vyöhyke
Bentaalinen vyöhyke
Abyssopelaginen vyöhyke
Hadaalivyöhyke
Pohjavyöhyke
Abyssaalivyöhyke
Kerroksellisuus
Harppauskerros
Isopykni
Kemokliini
Halokliini
Termokliini
Termohaliini
Neriittinen vyöhyke on meren vyöhyke vuorovesivyöhykkeen alapuolella yleensä melko lähellä maaperää. Tavallisesti se ulottuu 200 metrin syvyyteen vedenpinnasta. Siellä on yleensä melko valoisaa lukuun ottamatta vyöhykkeen syvimpiä osia. Valon ansiosta mikrolevät ja muut vesikasvit kykenevät yhteyttämään siellä. Neriittiselle vyöhykkeelle on ominaista suhteellisen runsas ravinnepitoisuus ja biologinen aktiivisuus. Sen pohjasedimentin muodostavat yleensä karkeat, maaperästa peräisin olevat hiukkaset. Joillakin eteläisillä alueilla se kuitenkin muodostuu kalsiumkarbonaateista, jotka ovat peräisin organismeista kuten levistä, bakteereista ja koralleista.
Marigold (elokuva)

| Marigold |
| --- | --- |

Ohjaaja:  Willard Carroll
Käsikirjoittaja:  Willard Carroll
Tuottaja:  Charles Salmon
Säveltäjä:  Shankar-Ehsaan-Loy
Kuvaaja:  Anil Mehta
Leikkaaja:  Anuradha Singh
Koreografi:  Farah Khan Vaibhavi Merchant Remo D’Souza
Pääosat:  Salman Khan Ali Larter
Valmistustiedot
Valmistusmaa:  Yhdysvallat Intia Yhdistynyt kuningaskunta
Tuotantoyhtiö:  Becker Films
Levittäjä:  Hyperion Pictures Netflix
Ensi-ilta:  17. elokuuta 2007
Kesto:  110 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Marigold (myös Marigold: An Adventure in India) on Willard Carrollin ohjaama romanttinen komedia vuodelta 2007. Päärooleja näyttelevät Salman Khan ja Ali Larter.
Marigold julkaistiin Suomessa DVD:nä ja se on esitetty Suomen televisiossa MTV3- ja AVA-kanavilla.
Juoni

Marigold Lexton (Ali Larter) on itsekeskeinen yhdysvaltalainen näyttelijätär, joka saapuu Intiaan ja odottaa saavansa suuren tähden kohtelua, vaikka hän on näytellyt vain B-luokan elokuvien jatko-osissa. Hän jää jumiin Goaan, kun hänen elokuvansa onkin peruttu. Hän päätyy Bollywood-musikaalin kuvauspaikalle ja hänelle tarjotaan roolia elokuvassa. Marigold tutustuu elokuvan koreografiin Premiin (Salman Khan). Heistä tulee hyvin läheisiä, vaikka Marigold on kihloissa Barry-nimisen miehen kanssa.
Prem kutsuu Marigoldin perheensä luo Rajasthaniin, missä Marigoldille selviää, että Premin on tarkoitus mennä naimisiin Jaanvin kanssa. Marigold lähtee vihaisena pois ja Jaanvi tarjoutuu hänen seurakseen drinkeille. Jaanvi tunnustaa Marigoldille, että rakastaa Premiä, mutta ei usko tämän ikinä oikeasti rakastaneen häntä.
Samaan aikaan Prem menee baariin hukuttamaan murheitaan ja tapaa amerikkalaisen, jolla on myös rakkaushuolia. Hän on tullut etsimään morsiantaan Marigoldia, ja Prem kutsuu hänet kotiinsa. Marigold päättää palata Barryn kanssa Yhdysvaltoihin, koska Prem katsoo velvollisuudekseen naida isänsä valitseman naisen. Hääpäivänä Prem kiertää tulen hunnutetun morsiamensa kanssa seitsemän kertaa. Kun pari on vihitty, hän nostaa morsiamensa hunnun ja alta paljastuu kaikkien yllätykseksi Marigold. Barry näyttää naineen Jaanvin. Prem ja Marigold laulavat ja tanssivat vieraiden hurratessa.
Näyttelijät

| 0 | 1 | 2 |
| --- | --- | --- |
|  Salman Khan  | … |  Prem Rajput   |
|  Ali Larter  | … |  Marigold Lexton   |
|  Nandana Sen  | … |  Jaanvi   |
|  Ian Bohen  | … |  Barry   |
|  Shari Watson  | … |  Doreen   |
|  Helen  | … |  Premin isoäiti   |
|  Vikas Bhalla  | … |  Raj Sondi   |
|  Suchitra Pillai  | … |  Rani   |
|  Vijayendra Ghatge  | … |  Rajput   |
|  Roopak Saluja  | … |  Mani   |
|  Kiran Juneja  | … |  rouva Rajput   |
|  Gulshan Grover  | … |  Vikaram   |
|  Rakesh Bedi  | … |  Manoj Sharma   |
|  Marc Allen Lewis  | … |  Marc   |
|  Lea Moreno Young  | … |  Valjean   |
|  Catherine Fulop  | … |  sisar Fernandéz   |
Soundtrack

Elokuvan musiikin sävelsi Shankar-Ehsaan-Loy ja sanoitukset kirjoitti Javed Akhtar.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Yeh Pyaar Kya Hai (Seven Stages Of Love)” | Shaan |  |  |  |  |  |  |  |
| 2. | ”Yeh Pyaar Hai (That’s Love)” | Chorus, Shaan |  |  |  |  |  |  |  |
| 3. | ”Paagal Si Saari Leheren (Beach Blanket Bollywood)” | Alka Yagnik, Vikas Bhalla |  |  |  |  |  |  |  |
| 4. | ”Sachha Pyaar (The Meaning Of Love)” | Nikita Nigam |  |  |  |  |  |  |  |
| 5. | ”Tan Man (Marigold Erupts)” | Alka Yagnik, Nihira Joshi, Sneha Pant, Vikas Bhalla |  |  |  |  |  |  |  |
| 6. | ”Listen To The Music (English)” | Ali Larter, Shaan, Truth Hurts |  |  |  |  |  |  |  |
| 7. | ”The Meaning Of Love (English)” | Truth Hurts |  |  |  |  |  |  |  |
| 8. | ”Seven Stages Of Love (English)” | Shaan, Truth Hurts |  |  |  |  |  |  |  |
Aiheesta muualla

Marigold Internet Movie Databasessa (englanniksi)
Marigold Elonet.
Marigold AllMoviessa. (englanniksi)
Nela Riehl

Nela Riehl (s. 1985/6 Hampuri) on saksalainen poliitikko. Hänet valittiin vuoden 2024 eurovaaleissa Euroopan parlamentin jäseneksi Volt Saksan listalta. Hänestä tuli samalla yksi Volt Europan viidestä edustajasta Euroopan parlamentissa.
Riehl on taustaltaan saksalais-ghanalainen ja varttui Hampurissa. Hän on työskennellyt opettajana. Riehl kuului aikoinaan Saksan sosiaalidemokraattien ja vihreiden nuorisojärjestöihin, mutta aloitti aktiivisen poliittisen toimintansa vasta Volt Europan perustamisen myötä. Riehl on nimennyt keskeisiksi teemoikseen sosiaalisen oikeudenmukaisuuden ja feministisen ulkopolitiikan. Hän ajaa myös hiilineutraalia tulevaisuutta, diversiteettiä ja yhdentyvää Eurooppaa sekä vastustaa illiberaaleja suuntauksia.
New Hartford

| New Hartford |
| --- | --- |

 New Hartford
 Koordinaatit: 43°4′9″N, 75°17′18″W 
Valtio:  Yhdysvallat
Osavaltio:  New York
Piirikunta:  Oneida
Pinta-ala:  
 – Kokonaispinta-ala:  66,03 km²
 – Josta vettä:  0,31 km² (0,39 %)
Väkiluku (2010):  22 166
 – Väestötiheys:  335 as./km²
 
 www.town.new-hartford.ny.us 
Infobox OKVirheellinen NIMI-arvo: 
New Hartford on kunta New Yorkin osavaltiossa, Yhdysvalloissa. Vuoden 2010 väestölaskennan mukaan asukasluku oli 22 166.
Yhdysvaltain väestönlaskentatoimiston mukaan New Hartfordin pinta-ala on 66,03 neliökilometriä, josta 65,73 neliökilometriä on maa-aluetta ja 0,31 neliökilometriä (0,39%) on vettä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Hartford, New York
Nigerian kansalliskirjasto

| Nigerian kansalliskirjasto> National Library of Nigeria |
| --- | --- |

Osoite:  Plot 274, Sanusi Dantata House, Way, Central Business District, PMB 1, Garki – Abuja, Nigeria
Sijainti:  Abuja, Nigeria
Koordinaatit:  9.0512°S, 7.4832°E
Verkkosivut
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Nigerian kansalliskirjasto (engl. National Library of Nigeria) on Abujan kaupungissa toimiva Nigerian kansalliskirjasto. Kansalliskirjastolla on päätoimipisteensä lisäksi 27 alueellista haaratoimipistettä.
Kansalliskirjasto perustettiin syyskuussa 1964. Kirjastoa on elokuusta 2016 lähtien johtanut professori, ylikirjastonhoitaja Lenrie O. Aina.
Kansalliskirjaston päärakennuksen uudisrakennusta ei saatu valmiiksi vuonna 2017, vaikka rakentaminen oli kestänyt tuolloin jo 11 vuotta. Tähän asti kansalliskirjasto oli toiminut vuokratiloissa. Kirjaston päärakennuksen kuntoa luonnehdittiin loppuvuonna 2017 kehnoksi, häpeäksi maalleen. Kansalliskirjaston rahoitusta arvosteltiin riittämättömäksi.
Aiheesta muualla

Chris O. Enyiaa (1998) National library of Nigeria at 30: its history and prospects for the future (Journal of Government Information, 25 (2), March–April 1998, pp. 149-159) (englanniksi) (sciencedirect.com)
New Haven Nighthawks

New Haven Nighthawks on entinen jääkiekkoseura, joka pelasi AHL-liigaa vuodet 1972–1992. Joukkue toimi Minnesota North Starsin (1972–1977), New York Rangersin (1977–1981 ja 1984–1987) ja Los Angeles Kingsin (1981–1991) farmiseurana. Nighthawks pelasi kotiottelunsa New Haven Coliseum -areenalla.
Nighthawks pelasi Calder Cupin finaaleissa neljästi: vuosina 1974, 1978, 1979 ja 1989. Viimeisen finaalivuosi oli yllätyksellisin, sillä joukkue oli vasta neljäs omassa divisioonassaan, mutta tiputti jatkosta kaksi paremmin sijoittunutta joukkuetta. Vasta finaalisarjassa Adirondack Red Wings oli parempi voitoin 4–1. Nighthawksin viimeinen peli oli pudotuspeleissä keväällä 1993, jolloin vastassa oli myös Adirondack Red Wings.
Nighhawksin kuuluisimpia pelaajia ovat Tom Colley, Billy O'Dwyer, Al Tuer, Bobby Sheehan ja Dale Lewis. Colley pelasi seurassa eniten pelejä (534) ja sai eniten pisteitä (204+281). Seura tunnettiin pelaajien kovasta kierrätyksestä, sillä Colleyn lisäksi kukaan toinen pelaaja ei edustanut joukkuetta yli 300 ottelussa. Lisäksi Nighthawksilla on edelleen AHL-ennätys: joukkue käytti 62 pelaajaa kaudella 1985–1986, mikä on enemmän kuin mikään toinen joukkue on käyttänyt kauden aikana.
Kaudeksi 1992–1993 organisaatio vaihtoi nimensä New Haven Senatorsiksi, kun se aloitti yhteistyön Ottawa Senatorsin kanssa. Seuraavalla kaudella seura siirtyi Prinssi Edwardin saarelle ja tunnettiin nimellä Prince Edward Island Senators. Nykyään edelleen Senatorsin farmiseurana toimiva organisaatio kantaa nimeä Binghamton Senators.
Joukkueessa on pelanut myös Raimo Helminen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:New Haven Nighthawks
Matkoslampi

| Matkoslampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°17′18″N, 26°50′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskupuro:  Haapapuro Sarkaveteen 
Järvinumero:  14.913.1.016
Mittaustietoja
Pinnankorkeus:  108,8 m  
Pituus:  310 m  
Leveys:  130 m  
Rantaviiva:  0,723 km  
Pinta-ala:  1,153 ha  
Saaria:  ei saaria 
 fiMatkoslampi 
Matkoslampi  on Etelä-Savossa Mäntyharjulla  Mouhun lähellä sijaitseva lampi.
Maantietoa

Lampi on 310 metriä pitkä, 130 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 108,8 metriä mpy.
Mehiläishaukka

| Mehiläishaukka |
| --- | --- |

Uhanalaisuusluokitus
 Elinvoimainen  
  
Suomessa:
 Erittäin uhanalainen  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Päiväpetolinnut Accipitriformes
Heimo::  Haukat Accipitridae
Suku::  Mehiläishaukat Pernis
Laji::  apivorus
Kaksiosainen nimi
 Pernis apivorus  (Linnaeus, 1758) 

Katso myös
   Mehiläishaukka Wikispeciesissä   Mehiläishaukka Commonsissa 
Infobox OKNimi-testi OKIUCN-testi OK: 
Mehiläishaukka (Pernis apivorus) on Euroopassa ja Länsi-Aasiassa pesivä, enimmäkseen hyönteisiä syövä petolintu.
Koko ja ulkonäkö

Mehiläishaukan pituus on 52–60 cm, siipien kärkiväli 135–150 cm ja paino noin 440–1000 grammaa. Sen ääni on heleä, vaimea naukuva vihellys ”pii-ly”, hieman kirskuvampi kuin hiirihaukalla.
Lintua on usein vaikea erottaa hiirihaukasta, sillä ne ovat samankokoisia, mutta mehiläishaukan kaula on pitempi ja kapeampi, pää työntyy käkimäisesti eteen, pyrstö on pitempi ja sen kulmat ovat pyöristyneet. Se kaartelee siivet vaakatasossa, liidossa heikosti kuperina, siiventaipeet eteentyönnettyinä. Siipien takareuna on suorempi, ja siivet ovat laattamaisemmat kuin hiirihaukalla. Koiras on päältä himmeänharmaa, naaras on harmaanruskea. Käsisulat ovat osittain läpikuultavat, ja vatsan väri on hyvin vaihteleva miltei tummanruskeasta lähes valkoiseen. Pyrstön juovitus on lajityypillinen: kärjessä on yksi leveä juova ja tyvellä kaksi kapeaa. Alapuolella on isoja poikittaislaikkuja, jotka ulottuvat siiville ja muodostavat pitkittäisjuovia. Koirailla on harmaampi pää kuin naarailla. Nuoret ovat väreiltään vaihtelevia, tavallisesti tummanruskeita ja siipien sekä pyrstön tasaisemman juovituksen vuoksi hyvin hiirihaukkamaisia. Siluetin lisäksi tuntomerkkejä ovat tummemmat kyynärsulat, loistavan keltainen vahanahka ja vaaleapäisillä yksilöillä tumma naamari. Aikuisen silmä on keltainen, nuorella taasen tumma.
Vanhin suomalainen rengastettu mehiläishaukka on ollut 15 vuotta 10 kuukautta 17 päivää vanha. Euroopan vanhin oli saksalainen 29-vuotias haukka.
Levinneisyys

Mehiläishaukka on muuttolintu, joka pesii Euroopassa ja läntisessä Aasiassa. Laji talvehtii Saharan eteläpuolisessa Afrikassa. Euroopassa pesii noin 82 prosenttia koko kannasta, ja vuonna 2001 lajin yksilökooksi arvioitiin 0,1–1 miljoonaa yksilöä. Populaatio on kuitenkin selvästi pienenemään.
Suomessa mehiläishaukan levinneisyys painottuu maan etelä- ja keskiosiin. Pohjoisimmat yksilöt pesivät Tornion ja Kuusamon seuduilla. Laji on kuitenkin taantunut uhkaavasti 1980-luvun puolivälin jälkeen. Se luokiteltiin vuonna 2010 vaarantuneeksi entisen elinvoimaisen sijaan. Vuosien 2015 ja 2019 uhanalaisuusarviossa mehiläishaukkaa pidettiin Suomessa jo erittäin uhanalaisena.
Mehiläishaukka saapuu Suomeen huomattavasti myöhemmin kuin hiirihaukka, vasta toukokuussa. Pääjoukot saapuvat vasta toukokuun lopulla ja vielä kesäkuussakin. Vanhat linnut lähtevät syysmuutolle jo elokuussa, nuoret vasta syyskuussa. Toisen kesän linnut eivät muuta pohjoiseen vaan jäävät toiseksi kalenterivuodekseen talvehtimisalueille.
Mehiläishaukka muuttaa talveksi trooppiseen Afrikkaan. Radiolähettimellä seurattu haukka Suomessa pesinyt Lasse talvehti 2010–2011 Gabonissa Muuttomatkalla sen uhkana ovat metsästäjät, varsinkin Välimeren rannoilla. Myös Saharan ylitys verottaa aina muuttajajoukkoa. Suomessa sen uhkana ovat metsänhakkuut ja -harvennukset.
Elinympäristö

Mehiläishaukka viihtyy vaihtelevassa maisemassa, jossa sekametsä vuorottelee peltojen ja niittyjen kanssa. Se kaipaa pesäpaikaltaan puskaisuutta eikä siedä metsän harvennusta.
Lisääntyminen

Mehiläishaukka pesii kesä-elokuussa Suomessa napapiirille saakka, vanhoissa metsissä usein peltoaukeiden lähettyvillä. Pesä on suuressa puussa, usein kuusessa, jonkin muun lajin vanhassa pesässä. Puolisot vuoraavat pesän tuoreilla lehdillä. Munia on 2, ne ovat kellanvalkoisia ja tiheään punaruskeapilkkuisia. Emot hautovat noin 5 viikkoa. Molemmat emot ruokkivat poikasia, jotka lentävät noin 6-viikkoisina.
Ravinto

Mehiläishaukan ravintoa ovat pääasiassa hyönteiset, mutta myös linnunpoikaset, sammakot yms. Poikaset ruokitaan suureksi osaksi ampiaisen tai mehiläisen toukilla.
Aiheesta muualla

Koskela, P. 1968: Viirupöllö ja mehiläishaukka peräkkäispesijöinä Haapavedellä. - Lintumies 4. s. 102. SLY.
Mehiläishaukka Lintukuva-verkkopalvelussa
LuontoPortti: Mehiläishaukka (Pernis apivorus)
ITIS: Pernis apivorus (englanniksi)
Mehiläishaukan muna.
Mehiläishaukka lennossa.
Matkus

Matkuksen kauppakeskuksen eteläinen pääty
Matkus on 60 hehtaarin yritysalue Kuopion eteläosassa, Hiltulanlahden kaupunginosassa, ja sinne on maanteitse noin neljä kilometriä Petosen keskustasta. Yritysalueen nimi tulee sen vieressä olevasta Matkusjärvestä. Alueen läpi kulkee valtatie 5:n moottoritie ja sitä rajaavat koillisessa ja lounaassa vesialueet Pitkälahti ja Matkus. Pitkälahden ranta on lisäksi Natura-aluetta.
Keväällä 2009 Matkuksen yritysalue oli ympäristöministeriön tietojen mukaan kerrosalan perusteella (150 000m2) Suomen viidenneksi suurin kaupan hanke.
Alueen toimijat

Ikea Kuopio
Kauppakeskus Matkus Kuopio
Postin jakelukeskus
Juustoportti liikenneasema
McDonald's pikaruokaravintola
Junttan Oy
Matkuksen päävetonaula on vuonna 2012 valmistunut Ikean Ikano -ostoskeskus (33 500m2 Ikea + 30–40 000m2 ikano). Ikean ostama, viitostien länsipuolella sijaitseva tontti on laajuudeltaan 22 hehtaaria. Tontilla on liikerakennusoikeutta 90 000 kerrosneliömetrille. Moottoritien itäpuolelle valmistui kuitenkin ensimmäisenä keväällä 2010 Itellan noin 20 miljoonaa euroa maksanut, 20 000 neliömetrin postinlajittelukeskus..
Liikenne

Aluetta varten rakennettiin uusi eritasoliittymä  Viitostieltä alueelle. Lisäksi vanhalta viitostieltä pääsee alueelle alikulkutunnelia pitkin. Alueelle on rakennettu kattava kevyen liikenteen väylien järjestelmä ja Kuopion keskustasta liikennöi linja-autovuoro 25 Matkukseen.
Tulevaisuus

Matkuksesta tulee valmiina noin 1 000–1 300 hengen työssäkäyntialue. Noin 1 000 työpaikan nettolisäys tuo kaupunkiin 22,5 miljoonan euron ostovoimalisäyksen palkkatuloina. Kunnallisverokertymä nousee yli 3 miljoonalla vuodessa. Yritysten maksama vuotuinen kiinteistövero kaupungille on noin 2 miljoonaa euroa. Kaupunki investoi alueeseen 12 miljoonaa euroa, mutta saa kaupallisten tonttien 170 000 kerrosneliön myynnistä jo noin 20 miljoonaa, ja investointituista noin 3 miljoonaa euroa. Koko alueen rakennusinvestoinnit ovat valmiina arviolta 150–200 miljoonan euron luokkaa.
Aiheesta muualla

Matkus Shopping Center
Neverland (minisarja)

| Neverland |
| --- | --- |
Ohjaaja:  Nick Willing
Käsikirjoittaja:  Nick Willing
Säveltäjä:  Ronan Hardiman
Pääosat:  Anna Friel, Bob Hoskins, Keira Knightley, Rhys Ifans
Valmistustiedot
Valmistusmaa:  Englanti
Levittäjä:  Paris Filmes
Ensi-ilta:  2011
Kesto:  161 min
Alkuperäiskieli:  englanti
Aiheesta muualla
IMDb
Neverland on yhdysvaltalainen minisarja, jonka ensiesitys oli Syfyn kanavalla joulukuussa 2011.
Sarjassa seurataan kuinka nuoresta Peteristä kasvoi Peter Pan. Elokuvan päähahmot ovat Peter ja Jimmy Hook.
Juoni

Eräänä päivänä varaslauma saa haltuunsa taianomaisen aarteen, joka siirtää heidät toiseen maailmaan, Neverlandiin. Valkoisten viidakoiden ja ikuisten seikkailujen maassa kukaan ei lisäksi koskaan vanhene - eikä pojilta puutu niin uusia ystäviä kuin vihollisia.
Rooleissa

Anna Friel - Bonny
Bob Hoskins - Smee
Keira Knightley - Helinä
Rhys Ifans - Jimmy Hook